Hüt händ mer bezite müse ufsta, will mer eusi Fähre nöd händ dörfe  verpasse. Nach em Zmorge händ mer aber doch no gschnäll Zit gha zum mit de Jeannine und em Dani chönne skype. Schön z ghöre das es isch de Schwiz Schnee hät :-). Am nüni händ mer dänn aber los müse, de Fähreterminal isch zum glück nöd wit wäg gsi und s ichecke isch schnäll gange. Churz drufabe händ mer chönne i die riesig Fähre inefahre. Das isch nomal es anders Kaliber gsi als die uf Kangaroo Island. Uf total drü Stöck hät mer an Bord chönne Sitze, ässe oder sogar im Kino en Film luege. Wie mer ja bekanntlich  wüssed wird's eus uf em Wasser no raltiv schlächt, drum händ mer hüt nöd lang überleit und vor em start vo de Überfahrt es Medikamänt gno gäge Seechrankheit. Ich säge nur, isch e gueti Entscheidig gsi... :-) Zerst isch es aber mal ganz gmüetlich dur en 30 Kilometer lange Sound gange, das isch wie en Fjord aber nöd dur Gletscher entstande. Mer isch sich vorcho wie uf ere Chrüzfahrt, s Wasser isch tüfblau gsi und d Sunne schön warm.